Ir-Regolament tal-Kunsill (KEE) Nru 2159/92
tat-23 ta' Lulju 1992
dwar il-finanzjament tan-nefqa għall-istabbiliment u l-aġġornament tar-reġistru tal-kultivazzjoni taż-żebbuġ
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea,
Wara li kkunsidra r-Regolament tal-Kunsill (KEE) Nru 154/75 tal-21 ta' Jannar 1975 dwar l-istabbiliment ta' reġistru tal-kultivazzjoni taż-żebbuġ fl-Istati Membri li jipproduċu żejt taż-żebbuġa [1] u b'mod partikolari l-Artikolu 3 (4) tiegħu,
Wara li kkunsidra l-proposta mill-Kummissjoni,
billi r-Regolament (KEE) Nru 154/75 jippreskrivi li parti mill-għajnuna tal-produzzjoni mħallsa lil dawk li jkabbru ż-żebbuġ matul ċertu perjodu għandha titnaqqas u tkun allokata għall-iffinanzjar tax-xogħol meħtieġ għall-istabbiliment ta' reġistru tal-kultivazzjoni taż-żebbuġ;
billi, fejn is-somom li jirriżultaw mit-tnaqqis imsemmi ma jkoprux il-livell tan-nefqa, l-Artikolu 3 (4) tar-Regolament imsemmi jipprovdi għall-possibilita li jsir iktar tnaqqis biex tkun koperta n-nefqa l-tibqa';
billi s-somom li jirriżultaw mit-tnaqqis magħmul s'issa naqsu b'mod konsiderevoli li jagħtu dak li hu rekwiżit għall-iffinanzjar tax-xogħol għall-istabbiliment u l-aġġornar tar-reġistru;
billi l-perċentwali ta' l-għajnuna ta' produzzjoni matul is-snin tas-suq li ġejjin li għandu jintuża għall-iffinanzjar tan-nefqa msemmija għandu jkun preskritt,
ADOTTA DAN IR-REGOLAMENT:
Artikolu 1
Biex tkun iffinanzjata n-nefqa għall-istabbiliment u aġġornar tar-reġistru tal-kultivazzjoni taż-żebbuġ, l-awtoritajiet kompetenti ta' l-Istati Membri produtturi responsabbli li jħallsu l-għajnuna li jipprovdi għaliha l-Artikolu 5 tar-Regolament Nru 136/66/KEE [2] għandhom, meta jagħmlu pagament, inaqqsu l-ammont ta' għajnuna li tħallset matul is-snin tas-suq mill-1992/93 sa l-1997/98 bi 2,4 %.
Artikolu 2
Dan ir-Regolament għandu jidħol fis-seħħ fl-1 ta' Novembru 1992.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 23 ta' Lulju 1992.